Pentagon u pustinji Mohave testira novu bespilotnu letjelicu
Global Observer ostaje na zadatku cijeli tjedan, snima sve u radiusu od tisuću kilometara i ne zagađuje okoliš
Da je ovakva letjelica bila iznad New Yorka nakon terorističkih napada iz 2001.godine, sve bi komunikacije bile obnovljene u roku od nekoliko sati. U pustinji Mojave, Pentagon testira novu generaciju letjelica bez posade nazvanu Global Observer. Global Observer leti na do sada rekordnim visinama i ostaje u zraku duže nego bilo koji poznati zrakoplov. Težak je kao veći automobil, a krila su mu dugačka kao plovica nogometnog igrališta. Može letjeti na visini dvostruko većoj od Mounta Everesta, a njegove kamere snimaju u krugu od tisuću kilometara. Dovoljno da se pokrije cijeli Afganistan. U zraku može ostati cijeli tjedan, za razliku od sadašnjih bespilotnih zrakoplova koji mogu letjeti najduže 30 sati. Razlog je gorivo – iznimno lagani tečni vodik koji uopće ne zagađuje okoliš! Funkcionira kao satelit, samo što je ovaj zrakoplov mnogo, mnogo jeftiniji. I nije namijenjen samo za vojne svrhe. Može biti i komunikacijski centar. Da je ovakva letjelica bila iznad New Yorka nakon terorističkih napada iz 2001.godine, sve bi komunikacije bile obnovljene u roku od nekoliko sati. Može se koristiti i za praćenje opasnih oluja, povezati žrtve i spasitelje u roku od nekoliko minuta.